[{"text_idx": "#000002", "text": "Cafwyd noson arbennig yn y Tramshed, Caerdydd neithiwr wrth i rai o brif gerddorion ac artistiaid Cymru ddod at ei gilydd i ddechrau\u2019r drafodaeth am annibyniaeth i Gymru."}, {"text_idx": "#000003", "text": "Roedd y Tramshed yn orlawn gyda dros 1000 o bobol yn bresennol, y mwyafrif helaeth ohonynt yn bobol ifanc ond gyda chroestoriad o wahanol oedrannau hefyd yn bresennol. Roedd hefyd gymysgedd a chroestoriad iachus o Gymry Cymraeg a di Gymraeg."}, {"text_idx": "#000004", "text": "Roedd y noson wedi ei threfnu gan Cian Ciaran ac eraill o dan faner \u2018Yes is more\u2019 / \u2018Gellir Gwell\u2019."}, {"text_idx": "#000006", "text": "Mewn bw\u0302ts du hir hynod, coronodd Charlotte Church a\u2019r Pop Dungeon y noson gyda pherfformiad anhygoel a orffennwyd gyda Charlotte a\u2019r band yn gwneud fersiwn unigryw o\u2019r anthem genedlaethol."}, {"text_idx": "#000008", "text": "Roedd awyrgylch arbennig i\u2019r noson wrth i artistiaid Cymraeg a di Gymraeg ddatgan yn agored eu bod am weld Cymru hyderus annibynnol. Mae\u2019r noson eisoes yn cael ei disgrifio gan nifer fel diwedd y dechrau i annibyniaeth i Gymru."}, {"text_idx": "#000013", "text": "Bendigedig wir. Mae\u2019n rhoi hwb i\u2019r galon ar adeg mor wleidyddol dywyll."}]